User:Shwanshawn/sandbox/عەبدولحەمید ئەباعود

عەبدولحەمدی ئەباعود

عەبدولحەمید ئەباعود یان ئبو عود (لە ١٩٨٧ لە مۆلێنبیک - سەن-جان لە دایک بووە)، کە بە چەند ناسناوێکی تریش ناسراوە، وەک ئەبوعومەر سووسی، ئەبو عومەر ئەلبەلجیکی، تێرۆریستێک و موجاهیدێکی بێلجیکیە. گومان دەکرێت دەستی هەبووبێت لە هەوڵە تێرۆریستیەکانی شاری ڤێرڤیە لە بێلجیکا لە جانیوەریی ٢٠١٥ و هەروەها بە پلاندانەری کردە تێرۆریستیەکان پاریس لە نۆڤێمبەری ٢٠١٥ دادەنرێت.

ژیاننامە
باوکی عەبدولحەمید لە ساڵی ١٩٧٥ لە مەغریبەوە بۆ بێلجیکا کۆچی کردووە. دایک و باوکی عەبدولحەمید حەزیان دەکرد کوڕەکەیان ئایندەیەکی گەشی هەبێت بۆیە لە فێرگەیەکی بەناوبانگ ناونووسی دەکەن، ئەویش فێرگە (قوتابخانە)ی (سەن-پیێر)ە لە شاری (ئوکل). عەبدولحەمید کە لە سەر دزی و ڕاوڕووت حوکم درابوو و زیندانی کرابوو، لە ساڵی ٢٠١٠، لە زیندان لەگەڵ سەڵاح عەبدولسەلام یەکتر دەناسن. سەڵاح یەکێتە لە گومانلێکراوەکانی کردە تێرۆریستەکانی نۆڤێمبەری پاریسە و فەرمانی گرتنی بۆ دەرچووە و پۆلیسی فڕەنسی و ئینتێرپۆل بە دوایدا دەگەڕێن. عەبدولحەمید لە ساڵی ٢٠١٣ەوە چالاکیەکی زۆری هەیە لە سەر تۆرە کۆمەڵایەتیەکان و لە سوریا بووە و هەر بۆیە ناودەنگكی زۆری هەیە، چەندین کورتە ڤیدیۆی هەیە کە لە سوریاوە گیراون و تێیاندا باسی جیهاد دەکات و هەڕەشە لە فڕەنسا و بێلجیکا دەکات. چەند مانگێکە دەزگای هەواڵگریی فڕەنسی بە یەکێک لەو تێرۆریستانە دایدەنێت کە بە تەمان لە سەر خاکی فڕەنسا پەمالاری ئەو وڵاتە بدەن و هێرشی تێرۆریستی ئەنجام بدەن. عەبدولحەمید کە لە ساڵی ٢٠١٣ەوە خۆی گەیاندبووە شام و چووبووە ناو ڕیزەکانی گروپی "دەوڵەتی ئیسلامی"، دواتر لە ساڵی ٢٠١٤ برایەکی بچوکی خۆیشی ڕاکێشایە سووریا کە تەنها تەمەنی ١٣ ساڵ بوو. لە چاوپێکەوتنێکی لەگەڵ گۆڤاری "دابق" (ژمارە ٧، لاپەڕە ٧٢) کە "دەولەتی ئیسلامی" بە زمانی ئینگلیزی دەریدەکات، عەبدولحەمید دەگێڕێتەوە و دەڵێت کە لەگەڵ دوو کەسی تر خۆیان گەیاندبۆوە بێلجیکا بۆ ئەوەی پلان دابنێن بۆ هێرش کردنە سەر فرەنسا و بێلجیکا، بەڵام لە دوو لە برادەرەکەی کە لە شوقەیەکدا بوون، ئەو شەوە، لە لایەن پۆلیس کوژران، بەڵام ئەو خۆی لەوێ نەبوو. ئەوە بوو دواتر توانی خۆی بگەیەنێتەوە سوریا. ئەو تێرۆریستە لە ڤیدیۆیەکدا دەردەکەوێت لە ناوەڕاستی مانگی شوباتی ساڵی ٢٠١٤ گیراوە، بە ئۆتۆمۆبیلێک تەرمی چەند کوژراوێک ڕادەکێشێت بۆ گۆڕیئ بە کۆمەڵ، لە شاری ئەعزاز لە نزیک سنووری تورکیا. لە بەرەبەیانی شەوی ١٨ی نۆڤێمبەری ٢٠١٥، زیاتر لە ١١٠ دە پۆلیسی دژە تێرۆر بە سەر شوقەیەک دادەن لە گەڕەکی سەن-دونی کە لە قەراغی پاریسە، چونکە گومان دەکرا عەبدولحەمید لەوێ بێت، لە هێرشەکدا، ٣ کەس کوژران، یەکێکیان ژنێک بوو کە گوایە بە پشتێنی تەقێنەر خۆی تەقاندۆتەوە و دەڵێن ئامۆزای عەبدولحەمیدە.